Document ID: 32010D0560

KOMISSION PÄÄTÖS,
annettu 16 päivänä syyskuuta 2010,
päätösten 2008/603/EY, 2008/691/EY ja 2008/751/EY muuttamisesta neuvoston asetuksen (EY) N:o 1528/2007 liitteessä II säädettyjä alkuperäsääntöjä koskevien tilapäisten poikkeusten laajentamisen osalta tonnikalaa ja tonnikalafileitä koskevan erityistilanteen huomioon ottamiseksi Mauritiuksessa, Seychelleissä ja Madagaskarissa
(tiedoksiannettu numerolla K(2010) 6259)
(2010/560/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin 20 päivänä joulukuuta 2007 annetun neuvoston asetuksen (EY) N:o 1528/2007 (1) ja erityisesti sen liitteessä II olevan 36 artiklan 4 kohdan,
sekä katsoo seuraavaa:
(1)
Komission päätös 2008/603/EY väliaikaisesta poikkeuksesta asetuksen (EY) N:o 1528/2007 liitteessä II vahvistetuista alkuperäsäännöistä Mauritiuksen erityistilanteen huomioon ottamiseksi tonnikalasäilykkeiden ja tonnikalafileiden osalta (2) tehtiin 17 päivänä heinäkuuta 2008. Mainitun väliaikaisen poikkeuksen voimassaoloa pidennettiin 15 päivänä kesäkuuta 2009 tehdyllä komission päätöksellä 2009/471/EY (3). Mauritius pyysi 21 päivänä joulukuuta 2009 asetuksen (EY) N:o 1528/2007 liitteessä II olevan 36 artiklan mukaisesti uutta poikkeusta mainitussa liitteessä vahvistetuista alkuperäsäännöistä. Mauritiukselta saatujen tietojen mukaan raa’an tonnikalan pyyntimäärät ovat edelleen poikkeuksellisen alhaiset jopa tavanomaiset kausivaihtelut huomioon ottaen. Koska vuonna 2009 vallinnut poikkeuksellinen tilanne jatkuu muuttumattomana vuonna 2010, uusi poikkeus olisi myönnettävä 1 päivästä tammikuuta 2010 alkaen.
(2)
Komission päätös 2008/691/EY tilapäisestä poikkeamisesta asetuksen (EY) N:o 1528/2007 liitteessä II säädetyistä alkuperäsäännöistä Seychellien erityistilanteen huomioon ottamiseksi tonnikalasäilykkeiden osalta (4) tehtiin 14 päivänä elokuuta 2008. Mainitun tilapäisen poikkeuksen voimassaoloa pidennettiin päätöksellä 2009/471/EY. Seychellit pyysi 25 päivänä tammikuuta 2010 asetuksen (EY) N:o 1528/2007 liitteessä II olevan 36 artiklan mukaisesti uutta poikkeusta mainitussa liitteessä vahvistetuista alkuperäsäännöistä. Seychellien toimittamien tietojen mukaan raa’an tonnikalan pyyntimäärät ovat edelleen erittäin alhaiset jopa tavanomaiset kausivaihtelut huomioon ottaen. Koska vuonna 2009 vallinnut poikkeuksellinen tilanne jatkuu muuttumattomana vuonna 2010, uusi poikkeus olisi myönnettävä 1 päivästä tammikuuta 2010 alkaen.
(3)
Komission päätös 2008/751/EY tilapäisestä poikkeamisesta asetuksen (EY) N:o 1528/2007 liitteessä II säädetyistä alkuperäsäännöistä Madagaskarin erityistilanteen huomioon ottamiseksi tonnikalasäilykkeiden ja -fileiden osalta (5) tehtiin 18 päivänä syyskuuta 2008. Mainitun tilapäisen poikkeuksen voimassaoloa pidennettiin päätöksellä 2009/471/EY. Madagaskar pyysi 22 päivänä toukokuuta 2010 asetuksen (EY) N:o 1528/2007 liitteessä II olevan 36 artiklan mukaisesti uutta poikkeusta mainitussa liitteessä vahvistetuista alkuperäsäännöistä. Madagaskar toimitti lisätietoja 8 päivänä kesäkuuta 2010. Madagaskarin toimittamien tietojen mukaan raa’an alkuperätonnikalan hankkiminen on edelleen vaikeaa, koska sitä ei ole saatavilla. Koska vuonna 2009 vallinnut poikkeuksellinen tilanne jatkuu muuttumattomana vuonna 2010, uusi poikkeus olisi myönnettävä 1 päivästä tammikuuta 2010 alkaen.
(4)
Päätöksiä 2008/603/EY, 2008/691/EY ja 2008/751/EY sovellettiin 31 päivään joulukuuta 2009, koska itäisen ja eteläisen Afrikan valtioiden sekä Euroopan yhteisön ja sen jäsenvaltioiden välinen väliaikainen talouskumppanuussopimus, jäljempänä ’väliaikainen ESA-EU-kumppanuussopimus’, ei ollut tullut voimaan eikä sitä ollut sovellettu väliaikaisesti ennen kyseistä päivämäärää.
(5)
Asetuksen (EY) N:o 1528/2007 4 artiklan 2 kohdan mukaisesti mainitun asetuksen liitteessä II säädetyt alkuperäsäännöt ja niiden poikkeukset on korvattava väliaikaisen ESA-EU-kumppanuussopimuksen säännöillä, joiden odotetaan tulevan voimaan tai joiden väliaikaisen soveltamisen odotetaan alkavan vuonna 2010.
(6)
On tarpeen varmistaa, että tuonti AKT-maista unioniin jatkuu ja että siirtyminen väliaikaiseen talouskumppanuussopimukseen tapahtuu moitteettomasti. Päätösten 2008/603/EY, 2008/691/EY ja 2008/751/EY voimassaoloa olisi sen vuoksi pidennettävä 1 päivästä tammikuuta 2010 alkaen.
(7)
Mauritius, Seychellit ja Madagaskar voivat allekirjoittamansa väliaikaisen ESA-EU-kumppanuussopimuksen liitteenä olevan alkuperäpöytäkirjan asiaankuuluvien määräysten nojalla soveltaa ilman eri toimenpiteitä poikkeusta HS-nimikkeeseen 1604 kuuluvan tonnikalan alkuperäsäännöistä, kun mainittu sopimus tulee voimaan tai kun sen tilapäinen soveltaminen alkaa. Olisi epäasianmukaista myöntää tällä päätöksellä asetuksen (EY) N:o 1528/2007 liitteessä II olevan 36 artiklan mukaisia poikkeuksia, jotka olisivat suurempia kuin väliaikaisessa ESA-EU-kumppanuussopimuksessa itäisen ja eteläisen Afrikan alueelle myönnettävä vuotuinen kiintiö. Sopimuksen ESA-osapuolet ovat sen vuoksi allekirjoittaneet vuonna 2010 tonnikalalle myönnettyjä poikkeuksia koskevan yksipuolisen poliittisen julistuksen, jonka mukaan nämä maat eivät sovella vuonna 2010 ilman eri toimenpiteitä myönnettävän poikkeuksen vuotuista kokonaismäärää siinä tapauksessa, että sopimus tulee voimaan tai sen tilapäinen soveltaminen alkaa kyseisenä vuonna. Näin ollen vuoden 2010 kiintiömäärien olisi oltava samat kuin vuonna 2009.
(8)
Sen vuoksi päätöksiä 2008/603/EY, 2008/691/EY ja 2008/751/EY olisi muutettava.
(9)
Tässä päätöksessä säädetyt toimenpiteet ovat tullikoodeksikomitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätös 2008/603/EY seuraavasti:
1)
Korvataan 2 artikla seuraavasti:
”2 artikla
Edellä 1 artiklassa säädettyä poikkeusta on sovellettava liitteessä lueteltuihin tuotteisiin ja määriin, jotka ilmoitetaan luovutettaviksi vapaaseen liikkeeseen Mauritiuksesta yhteisöön 1 päivän tammikuuta 2008 ja 31 päivän joulukuuta 2008, 1 päivän tammikuuta 2009 ja 31 päivän joulukuuta 2009 sekä 1 päivän tammikuuta 2010 ja 31 päivän joulukuuta 2010 välisenä aikana.”.
2)
Korvataan 6 artiklan toinen kohta seuraavasti:
”Sitä sovelletaan 31 päivään joulukuuta 2010.”.
3)
Korvataan liite tämän päätöksen liitteellä I.
2 artikla
Muutetaan päätös 2008/691/EY seuraavasti:
1)
Korvataan 2 artikla seuraavasti:
”2 artikla
Edellä 1 artiklassa säädettyä poikkeusta on sovellettava liitteessä lueteltuihin tuotteisiin ja määriin, jotka ilmoitetaan luovutettaviksi vapaaseen liikkeeseen Seychelleistä yhteisöön 1 päivän tammikuuta 2008 ja 31 päivän joulukuuta 2008, 1 päivän tammikuuta 2009 ja 31 päivän joulukuuta 2009 sekä 1 päivän tammikuuta 2010 ja 31 päivän joulukuuta 2010 välisenä aikana.”.
2)
Korvataan 6 artiklan toinen kohta seuraavasti:
”Sitä sovelletaan 31 päivään joulukuuta 2010.”.
3)
Korvataan liite tämän päätöksen liitteellä II.
3 artikla
Muutetaan päätös 2008/751/EY seuraavasti:
1)
Korvataan 2 artikla seuraavasti:
”2 artikla
Edellä 1 artiklassa säädettyä poikkeusta on sovellettava liitteessä lueteltuihin tuotteisiin ja määriin, jotka ilmoitetaan luovutettaviksi vapaaseen liikkeeseen Madagaskarista yhteisöön 1 päivän tammikuuta 2008 ja 31 päivän joulukuuta 2008, 1 päivän tammikuuta 2009 ja 31 päivän joulukuuta 2009 sekä 1 päivän tammikuuta 2010 ja 31 päivän joulukuuta 2010 välisenä aikana.”.
2)
Korvataan 6 artiklan toinen kohta seuraavasti:
”Sitä sovelletaan 31 päivään joulukuuta 2010.”.
3)
Korvataan liite tämän päätöksen liitteellä III.
4 artikla
Tätä päätöstä sovelletaan 1 päivästä tammikuuta 2010.
5 artikla
Tämä päätös on osoitettu kaikille jäsenvaltioille.
Tehty Brysselissä 16 päivänä syyskuuta 2010.

Labels: 17
3
6
18
15